
PROGRAM VÅREN 1979 


Gruppe 1: Elever over 16 år 


Skolekino våren 1979 


Med dette presenteres skolekinoens vårprogram for gruppe 1, elever over 16 
år i gymnas, yrkes- og fagskolene, lærerskolen, sosialskolen og ungdomssko- 
lens 10. klasse. 

Skolekinoen arrangeres i et samarbeid mellom Trondheim, Stjørdal, Steinkjer 
og Namsos. 

Et programutvalg velger ut de filmene som skal vises. 

HVORDAN BLI MEDLEM? 

Medlemskortene selges gjennom elevrådene og tillitsmennene i de enkelte 
klasser, og i kinoens billettluke når filmene settes opp. Også lærere og lekto- 
rer ved de samme skoler kan bli medlem av skolekinoen. 

Vi viser i alt 6 filmer. Medlemskortet koster kr. 20,— og gir adgang til 5 av fil- 
mene etter valg. Medlemmer som ønsker å se alle 6 filmer betaler barnebillett- 
pris for den siste filmen. Husk at medlemskortet må vises som legitimasjon. 
Det kan også bli vist en eller flere ekstraforestilinger, hvor medlemskort i sko- 
lekinoen gir rett til moderasjon. Ta derfor godt vare på medlemskortet. 

HAR DU SETT FILMEN FØR? 

Mange har kanskje sett en eller to av filmene tidligere. Spesielt filmer som ha 
stor kunstnerisk verdi eller skal danne grunnlag for en diskusjon, kan med for- 
del sees to eller flere ganger. Når du ser en film for annen gang vil en få bedre 
tid til å studere detaljene og den kunstneriske verdien blir ofte større. Med- 
lemskortet blir derfor ikke mindre verdifullt om du har sett noen av filmene tid- 
ligere. 

VÅRENS PROGRAM 

presenteres på de neste sidene. Forestillingstider m.v. vil bli kunngjort i kinoe- 
nes annonser. 


NETWORK 


Man kan si hva man vil om amerikanerne, 
men de har i alle fall vilje og evne til å rette 
søkelyset mot svakheter i sitt eget samfunn. 
«Network» er nettopp en slik film, og denne 
gangen er det kommersialiseringen avameri- 
kanske fjernsynsselskaper som søkelyset 
blir rettet mot. 

Foreløpig har vi bare vår ene, lille TV-kanal 
her hjemme, men i USA slåss opp til 16 kanaler om publikums gunst. Det sier 
seg selv at konkurransen er beinhard, og at det må kraftig kost til for å trekke 
folk til skjermen. Hvor kraftig viser denne filmen oss! Et lite apropos: Når 
amerikanske barn tar artium, viser undersøkelser at de fleste av dem har til- 
bragt mer tid foran TV-skjermen enn på skolen. Et faktum til ettertanke. 
Filmen fikk hele fire Oscars i 1977, og rollelisten toppes av Faye Dunaway, 
William Holden, Peter Finch og Robert Duvall. 

Spilletid: 2 timer og 1 min. 

Trondheim: Tirsdag 9.— fredag 12. januar. — Stjørdal: Mandag 15. januar. — 
Steinkjer: Onsdag 17. januar. — Namsos: Mandag 22. januar. 

SILENT MOVIE 

Vi er i Hollywood i 1976. En tidligere filmre- 
gissør, Mel Funn, og hans medhjelpere Marty 
Eggs og Dom Bell, gjør nå fortvilte forsøk på 
et come back. Det er mye som står på spill. 
Deres innsats kan redde et vaklende studio 
og dets sjef fra å falle i klørne på et beryktet 
syndikat. Funns løsning er at han vil lage en 
mange millioners stumfilm med fem 
superstjerner i hovedrollene — James Caan, Burt Reynolds, Liza Minnelli, 
Paul Newman og Anne Bancroft, samt den kjente franske pantomimikeren 
Marcel Marceau. Spørsmålet er bare om han vil klare å få disse til å bli med i 
filmen. 

Så starter klappjakten på filmstjernene, og her opplever vi en situasjonsko- 
mikk fullt på høyde med de gamle stumfilmens mestere, som Charlie Chaplin, 
Harold Lloyd og Buster Keaton. 

Spilletid: 1 time 27 min. 


Trondheim: Tirsdag 30. januar— fredag 2. februar. — Stjørdal: Mandag 5. fe- 
bruar. — Steinkjer: Onsdag 7. februar. — Namsos: Mandag 12. februar. 



CHICAGOEXPRESSEN 

Vi skal ikke påstå at en reise med NSB inne- 
holder så mye spenning at man kunne lage 
en actionfilm bygget over en togreise 
Trondheim/Oslo, men på Chicagoexpressen 
fra Los Angeles skjer det i alle fall så mye at 
det er vel verd å løse billett! 

I filmen av samme navn tar Gene Wilder & 
Co. oss med på en tur fra L. A. til Chicago — 
en tur full av romantikk, spenning og ikke minst løssluppen moro. Denne blan- 
dingen av spøk og dramatikk har gjort «Chicago-expressen» til en av de mest 
populære amerikanske action-komedier i filmhistorien, så hvorfor ikke ta 
plass i toget? Sett deg godt til rette i setet, og bli med på en av de mest ellevil- 
le og hesblesende togreiser i historien, med gangstere og mafia, nervepirren- 
de spenning — og en kjempeporsjon befriende latter. 

Spilletid: 1 time 53 min. 

Trondheim: Tirsdag 20.— fredag 23. februar. — Stjørdal: Mandag 5. mars. — 
Steinkjer: Onsdag 7. mars. — Namsos: Mandag 12. mars. 



JORDBÆRSTEDET 

Ingmar Bergman tilhører de mest feirede 
filmregissører etter krigen. Han er kjent over 
hele verden og kunne for to år siden motta 
den eksklusive Irving Thalberg-prisen, film- 
kunstens Nobel-pris. Hans produksjon etter 
dette tyder på ingen måte at han har stagnert 
— ekteskapsserien han produserte for fjern- 
syn og hans siste film «Viskningar och rop» 
har tvert i mot høstet sterkere ros enn noen av de andre arbeidene han har 
gjort i de siste ti årene. 

Bergman har arbeidet med film i snart 30 år, men den filmen han for alvor ble 
kjent i verdensmålestokk med, er «Jdrdbærstedet» fra 1957. Denne filmen reg- 
nes av mange fortsatt som hans mest betydningsfulle og den finsk/svenske 
filmteoretikeren og regissøren Jorn Donner hevder at det er en film som har 
hatt revolusjonerende innvirkning på filmkunsten. «Jordbærstedet» er en film 
om et menneskes oppgjør med seg selv i løpet av en eneste dag. Den 78-årige 
professoren Isak Borg, spilt av filmveteranen Victor Sjostrom, skal til universi- 
tetet i Lund for å utnevnes til æresdoktor. Etter en merkelig drøm som han ik- 
ke helt forstår, bestemmer han seg for å bile dit i stedet for å ta fly, og han rei- 
ser sammen med sin svigerdatter Marianne. I løpet av denne reisen gjenopple- 
ver han bruddstykker av sin fortid, dels som drømmer, dels som syner — og alt 
han opplever på denne turen settes på en eller anne måte inn i dette kraftige 
oppgjøret med seg selv. Bergman greier å formidle disse synene på en uhyg- 
gelig levende måte, og i motsetning til hans senere filmer, er ikke symbolbru- 

ken så dominerende at det hindrer forståelsen av filmen. «Jordbærstedet» er 
forlengst utnevnt til «klassiker» innen filmen, men dette står ikke til hinder for 
at den fortsatt er en levende og gripende film. 

Spilletid: 1 time 32 min. 

Trondheim: Tirsdag 20.— fredag 23. mars. — Stjørdal: Mandag 26. mars. — 
Steinkjer: Onsdag 28. mars. — Namsos: Mandag 2. april. 


«STOPP PRESSEN!» 

Det kjente skuespillet «The Front Page» har 
vært filmet to ganger før, men aldri vel så lat- 
tervekkende som veteranregissør Billy Wil- 
der gjør det her, med god hjelp av to særde- 
les samspilte komikere i hovedrollene: Jack 
Lemmon og Walter Matthau. Dette er for øv- 
rig Lemmons sjette film forWilder — deres 
mest kjente film er nok mesterverket «Noen 
har det hett». 

Handlingen, som avvikles så kjapt at en bare sitter og gisper, foregår i 1920- 
årenes Ch icago. Det skjedde som kjent litt av hvert der og da. Åstedet er pres- 
serommet i byens fengsel, der en gjeng hardkokte journalister venter utålmo- 
dig på at en dødsdømt anarkist skal henges. Lemmon spilleren av de skarpe- 
ste av disse reporterne, Matthau spiller hans superkyniske redaktør med for 
mye magesyre. Lemmon truer med å slutte, han har funnet seg en bra pike, 
men hans redaktør finner på de sjofleste tricks for å få ham på andre tanker. 
Replikkene smeller hele veien i maskingevær-tempo, og er ikke noe for sarte, 
fintfølende sjeler, akkurat. Først og fremst kan filmen nytes som en nærmest 
perfekt replikkomedie, men egentlig er den jo også en ganske skarp satire 
over korrupte og udugelige kommunalpolitikere og pressefolk som gladelig 
selger sin bestemor for en god overskrift. Det er alltid noen dråper bitterhet og 
pessimisme i Wilders filmer, og han har jo selv formulert sin livsfilosofi slik: 
«Noen mennesker gjør alt for penger, mens de andre gjør nesten alt for pen- 
ger». Men «Stopp pressen» kan nytes uhemmet, uten baktanker. Et fyrverkeri 
av en komedie. 

Spilletid: 1 time 45 min. 

Trondheim: Tirsdag 17.— fredag 20. april. — Stjørdal: Mandag 23. april. — 
Steinkjer: Onsdag 25. april. — Namsos: Mandag 30. april. 


Filmen du har venlel på å le av viden 192»! 

VI DØR ALLE ALENE 

Når man leser bøker om, historier fra eller 
ser filmer om krigen, så er det som oftest de 
store slag og de brave menn som blir viet 
størst plass. Vi vet vel i dag mye både om Hit- 
ler og Churchill, D-dagen og om masseutryd- 
delsen av jøder i tyske konsentrasjonsleire, 
men hva vet vi egentlig om den sivile mot- 
standskamp? En kamp som ofte ble ført fra 
kjøkkenbordet i den største hemmelighet . . . 
Den tyske filmen «Vi dør alle alene» tar for seg nettopp denne siden av krigen. 
Det er et faktum at det — under den 2. verdenskrig — også i Hitler-Tyskland 
var mange som mislikte Hitler-regimet, og som gjorde sitt for å stoppe van- 
viddet. 

I denne filmen møter vi et slikt menneske — en mor, hvis sønns tragiske død 
sporer henne til kamp mot de meningsløse myrderier på slagmarken. En en- 
som og modig kamp som bare kan ha en utgang dersom den avsløres: 
DØDEN! 

Spilletid: 1 time 46 min. 


Trondheim: Tirsdag 8.— fredag 11. mai. — Stjørdal: Mandag 14. mai. — Stein- 
kjer: Onsdag 16. mai. — Namsos: Mandag 21. mai. 

SKOLEKINO 


PROGRAM HØSTEN 1979 


Gruppe 2: Elever i 7.-9. klasse 



Skolekino høsten 1979 


Med dette presenteres skolekinoens program høsten 1979 for elever i 7.-9. 
klasse. Skolekinoen arrangeres i et samarbeid mellom Trondheim, Stjørdal, 
Rana, Namsos, Steinkjer, Verran og Ørland. 

Skolekinoen er et tilbud fra de respektive kinoer, der skolene — med skolesty- 
rets godkjenning — medvirker i en viss utstrekning. Det understrekes både fra 
kinoenes og skolenes side at deltakelse (medlemskap) er en frivillig sak. 

HVORDAN BLI MEDLEM? 

Medlemskortene selges i kinoenes billettluke når filmene settes opp. I Trond- 
heim selges også medlemskort i kinoenes forsalg, Sentrum kino, for de som 
ønsker å sikre seg medlemskort på forhånd. 

Også lærere kan bli medlem av skolekinoen. 

Medlemskortet koster kr. 8,— og gir adgang til alle 4 filmene. 

PROGRAMUTVALG 

Et programutvalg, oppnevnt av Trondheim Skoleråd, godkjenner de filmene 
som skal vises. Elever og lærere både fra ungdomsskolen og barneskolen er 
representert i utvalget. 

HAR DU SETT FILMEN FØR? 

Mange har kanskje sett noen av filmene tidligere. Spesielt filmer som har stor 
kunstnerisk verdi eller skal danne grunnlag for en diskusjon, kan med fordel 
sees to eller flere ganger. Når en ser en film for annen gang vil en få bedre tid 
til å studere detaljene og den kunstneriske verdien blir ofte større. Medlems- 
kortet blir derfor ikke mindre verdifullt om du har sett noen av filmene tid- 
ligere. 

HØSTENS PROGRAM 

presenteres på de neste sidene. Forestillingstider m.v. vil bli kunngjort i kino- 
annonsene. 


SLIPP FANGENE FRI - DET ER VÅR! 

Småvokste Frida (Lena Nyman) og hennes 
storvokste venn (Tage Danielsson) lever hyg- 
gelig sammen i et hus, hvor bekvemmelighet- 
ene er tilpasset deres forskjellige størrelser. 
En dag blir de utsatt for innbrudd og hær- 
verk. De tar opp jakten på forbryteren, men i 
det øyeblikket tyven er tatt og blir satt i feng- 
sel, kommer de på andre tanker. Hva hjelper 
det et menneske å sitte uvirksom innestengt i et fengsel? Slipp fangen fri — 
det er vår! Og la fangen få en sjanse til å lære et håndverk og å kjenne seg nyt- 
tig som baker. Med list — og ved hjelp av fengselssjefens datter, som har for- 
elsket seg i tyven, blir det satt igang en rekke fornøyelig utformede forsøk på 
å få befridd fangen. Filmen har eventyrets fantastiske skjær og farsens latter- 
vekkende forviklinger. Samtidig får den oss til å tenke over fengselisolering- 
ens knugende virkelighet. 

Spilletid: 1 time 42 min. 

Heimdal: Torsdag 6. sept. — Trondheim: Mandag 10.— torsdag 13. sept. — 
Stjørdal: Fredag 14. sept. — Rana: Mandag 17.— tirsdag 18. sept. — Namsos: 
Torsdag 20. sept. — Steinkjer: Fredag 21. sept. — Verran: Onsdag 26. sept. — 
Ørland: Onsdag 3. okt. 

Liv Ullmann og Ame Skouen har det til felles 
at de er norsk films internasjonalt kjente 
personligheter. Med Skouen som regissør, 
Liv Ullmann i hovedrollen, Ingmar Bergmans 
sjeffotograf Sven Nykvist bak kamera og Per 
Oscarsson i den viktige birollen som kølfogd 
Hedstrøm - var det tidlig klart at filmatiser- 
ingen av Johan Falkbergets «An-Magritt» var i 
de best tenkelige hender. At forventningene ble oppfylt, bar en enstemmg 
positiv presse bud om, likeså en fantastisk publikumsoppslutning. Filmberet- 
ningen om den fantastiske An-Magritt som kjørte malm like så godt som noen 
kar og til slutt ledet de utsultede malmkjørerne i en protestaksjon mot øvrig- 
heten i Trondheim, er blitt til en fin og helstøpt forestilling. 

Liv Ullmann spiller i denne rollen på et meget stort register - fra oppkjeftig og 
tøff malmkjørerske til den vakre «hedenske gudinnen» som Johannes Konst- 
knekt forelsker seg i. Filmopptakene ble gjort på og omkring Røros og den 
dyktige naturfotograferingen lar landskapet komme til sin fulle rett. 

Spilletid: 1 time 41 min. 

Heimdal: Torsdag 4. okt. — Trondheim: Mandag 8.— torsdag 11. okt. — Stjør- 
dal: Fredag 12. okt. — Rana: Mandag 15.— tirsdag 16. okt. — Namsos: Tors- 
dag 18. okt. — Steinkjer: Fredag 19. okt. — Verran: Onsdag 24. okt. — 
Ørland: Onsdag 31. okt. 





ANNE FRANKS 
■ DAGBOK 

MI1LIL PERkVnS 


Anne Frank var en jødisk pike \ 13-års alderen 
den gangen tyskerne okkuperte Nederland, 
Jødeforfølgelsene med fengslinger og forvfs- 
n ing er til tilintetgjørelsesleirer tok tiL Annes 
familie fikk et skjulested på loftet i en fabrikk. 
Her IS de «i dekning» i to år sammen med en 
annen jødisk familie. I sin dagbok noterte An- 
ne hverdagens små uoverensstemmelser 
og ga uttrykk for den daglige skrekken for å bli oppdaget. Hun betrodde 
dagboka den gryende forelskelsen i Peter, sønnen i den andre familien, og 
prøvde å oppdage hvem hun selv ville være og hva hun trodde på. I august 
1944 kom tyskerne og arresterte de to jødiske familiene. Anne døde i Bergen- 
Beisen i mars 1945, Boka hun hadde skrevet var blitt oppbevart av noen ven- 
ner, Den ble etter krigen utgitt i Nederland og snart oversatt til alle verdens- 
språk. Dagboka ble dramatisert og oppført på en rekke teatre. Rollen som An- 
ne ga mange unge skuespillerinner deres gjennombrudd. Det var nesten en 
selvfølge at stoffet ville bli til en film. Boka og filmen har også i dag et viktig 
budskap. 

Spilletid: 2 timer 30 min, 

Heimdal: Torsdag 25, okt. — Trondheim: Mandag 29. okt— lørsdag i_ nov. — 
Stjørdal: Fredag 2. nov r — Rana: Mandag 5. — tirsdag 6. nov. — Namsos: Tors- 
dag S. nov. — Sleinkjen Fredag 9. nov. — Ørland: Onsdag 21. nov. 

Dette er en filmatisering av Shakespeares 
kjente kjærlighetstragedie om- de to unge 
elskende Romeo Montague og Julie Capulet 
som elsker hverandre høyt, men som ikke kan 
få hverandre fordi deres familier, offisersfamF 
lien Montague og kjøpmannsfammen Capulet 
ligger i en bitter strid med hverandre. Deres 
unge. stormende kjærlighet i eve r et kort og 
heftig liv i en forgiftet og besk atmosfære, og vi aner hele tiden at historien må 
tå en tragisk utgang. 

Franco Zeffirelb har laget denne filmen, og i hovedrollene har han brukt 17- 
åringen Leonard Whiting som Romeo og 16-åringen 01 i vi a Hussey som Julie. 
Begge spiller med en oppriktighet som river en med. Filmen handler i virke- 
ligheten om problemer som alltid møter menneskene, og Zsffirelli har laget 
en fargerik fortelling med spennende dueller og mye ytre handling. De to unge 
møter hverandre, men står stadig i fare for A bli avslørt, og bildene fra Veronas 
middelaldergater gir filmen et realistisk preg. De lange samtalene som preget 
Shakespeares drama, er kuttet ned- 
S pillet id: 2 timer 19 min. 

Heimdal: Torsdag 15. nov. — Trondheim: Mandag 19 — torsdag 22. nov, — 
Stjørdal: Fredag 23. nov. — Rana: Mandag 26 — tirsdag 27. nov. — Namsos: 
Torsdag 29. nov H — Steinkjer, Fredag 30. nov. — Ørland: Onsdag 5. des. — 
Verran: Onsdag 12. des. 

PROGRAM VÅREN 1979 


Gruppe 3: Elever i 4.-6. klasse 


Skolekino våren 1979 


Med dette presenteres skolekinoens program våren 1979 for elever i 4.-6. 
klasse. 

Skolekinoen arrangeres i et samarbeid mellom Trondheim, Orkanger, Løkken, 
Steinkjer, Rana, Verran og Ørland. 

Skolekinoen er et tilbud fra de respektive kinoer, der skolene — med skole- 
styrets godkjenning — medvirker i en viss utstrekning. Det understrekes både 
fra kinoenes og skolenes side at deltakelse (medlemskap) er en frivillig sak. 

HVORDAN BLI MEDLEM? 

Det vises 3 filmer. 

Medlemskortet koster kr. 6,— og gir adgang til alle 3 filmene. 
Medlemskortene selges i kinoenes billettluke når filmene settes opp. I Trond- 
heim selges også medlemskort i kinoenes forsalg, Sentrum kino, for de som 
ønsker å sikre seg medlemskort på forhånd. 

Også lærere kan bli medlemmer av skolekinoen. 

FORELDREKORT 

For foreldre eller andre foresatte som gjerne vil følge barna til kinoen er d^ 
adgang til å kjøpe «foreldrekort». Hvert foreldrekort koster kr. 10,— og gir ac, 
gang til de samme filmene. 

PROGRAMUTVALG 

Et programutvalg, oppnevnt av Trondheim skoleråd, godkjenner de filmene 
som skal vises. Elever og lærere både fra ungdomsskolen og barneskolen er 
representert i utvalget. 

VÅRENS PROGRAM 

presenteres på de neste sidene. Forestillingstider m.v. vil bli kunngjort i kino- 
annonsene. Normalt vil forestillingene i Trondheim være kl. 16.30. 


VILLMARKSFAMILIEN 


Familien Robinson består av faren Skip, mo- 
ren Pat, datteren Jenny, sønnen Toby og de- 
res Golden Retriever. De bor i Los Angeles, 
USA, men bestemmer seg en dag for å forla- 
te storbyens larm og forurensning. De tar ba- 
re med seg det aller nødvendigste av sine ei- 
endeler, og flytter ut i villmarken. De er totalt 
avskåret fra kontakt med andre mennesker, 
for den eneste måten å komme dit på er til fots eller med sjøfly. 

Sammen rydder de en åpen plass og bygger huset de skal bo i. Forsyninger får 
de en gang i måneden, og resten av det de behøver må de skaffe seg på egen 
hånd. De fanger fisk i elven, jakter på ville dyr og sanker bær og sopp i skogen. 
Men livet i villmarken er ikke bare idyll, for en del av dyrene er i ordets rette for- 
stand ville. 

«Villmarks-familien» er historien om en familie som forlater alt kjent og kjært 
for å leve i full harmoni med naturen. 

Spilletid: 1 time 38 minutter. 

Heimdal: Torsdag 18. januar. — Trondheim: Mandag 22.— fredag 26. januar. — 
Rana: Mandag 29.— tirsdag 30. januar. — Steinkjer: Torsdag 1.— fredag 2. fe- 
bruar. — Orkanger: Tirsdag 6. februar. — Løkken: Torsdag 8. februar. — Ver- 
ran: Onsdag 14. februar. — Ørland: Onsdag 21. februar. 



FRI SOM VINDEN 


JOHN MILLS 
SYLVIA SYMS 
BERNARD MILES 
MARK LESTER 


Tfa hom vinden 

(RUN WILD. RUN FREE> 


TCCHMCOLOft* 


Den 10-årige gutten Philip vil ikke snakke. 
Han har murt seg inne i seg selv. Unngår for- 
eldrene og søker ut i skogen og heiene. For- 
eldrene er ulykkelige, og forsøker flere gan- 
ger å komme i tale med sønnen sin, men det 
lykkes ikke. 

I huset ved siden av bor den pensjonerte offi- 
seren Lane-Forster. Han tar med seg Philip 
ut i naturen og lærer ham blant annet å dressere en jaktfalk. Litt etter litt be- 
gynner Philip å trives sammen med den eldre mannen. 

En dag får Philip se en hvit villhest i skogen, og fra den dagen er han oppslukt 
av hesten. Han lærer den å kjenne, og det utvikler seg et vennskap mellom 
Philip og hesten. Da hesten en stormnatt plutselig forsvinner, blir Philip helt 
fortvilet og begynner å lete etter den. 

Han finner hesten, men for å berge dens liv må han tvinge seg selv til å snakke 



igjen. Gjennom opplevelsen med hesten bryter han ul av sin isolasion, og og- 
så kontakten med foreldrene gjenopprettes 
Spilletid: 1 time 39 minutter. 

Heimdal: Torsdag 15- mars. — Trondheim: Mandag 19 —fredag 23. mars. — 
Rana: Mandag 26.— tirsdag 27. mars. — Steinkjer Torsdag 29. — fredag 30. 
mars. — Orkanger: Tirsdag 3. april. — Lekken: Torsdag 5 april, — Verran: 
Onsdag 14. mars. — Ørland: Onsdag 18. april. 


Askepott er populær som. fiimheltinne. og 
del blir stadig laget filmer over dette eventy* 
ret. Disneys «Askepott» har mange barn alt 
sett. Denne filmen om «Askepotts tre øn- 
sker» kommer fra Tsjekkoslovakia. Selv om 
den i hovedtrekkene følger eventyret, slik vi 
kjenner det har den til dels nye handlings- 
momenter. 

Fremfor alt gjør den ^Askepott* til en levende ung jente mer enn til en eventyr- 
skikkelse- Hun lar seg ikke bare hudse av stemoren. Nei, hun tar sin situasjon 
opp til vurdering, hun sorger for å komme u! i skog og mark. Hun treffer faktisk 
prinsen langt for hun kommer på ballet, og erter ham med sin smidighet og sin 
evne til hurtig å flykte unna ham. En litt annerledes «Askepott» altså, med 
godt spill og et fint biidearbeid. 

Spilletid: 1 time 26 minutter. 

Heimdal: Torsdag 19. april. — Trondheim: Mandag 23.— fredag 27. april. — Ra* 
na: Mandag 30. april— onsdag 2. mai. — Steinkjer Torsdag 3.— fredag 4. mai 
— Orkanger: Tirsdag 6. mai — Lekken: Torsdag 10- mai- — Verran: Onsdag 
18. april. — Ørland: Onsdag 16, mai 


ASKEPØTTS TRE ØNSKER 

PROGRAM VÅREN 1979 


Gruppe 4: Elever i 1.— 3. klasse 


Skolekino våren 1979 


Med dette presenteres skolekinoens program våren 1979 for elever i 1.— 3. 
klasse. 

Skolekinoen arrangeres i et samarbeid mellom Trondheim, Orkanger, Løkken, 
Steinkjer, Rana, Verran og Ørland. 

Skolekinoen er et tilbud fra de respektive kinoer, der skolene — med skole- 
styrets godkjenning — medvirker i en viss utstrekning. Det understrekes både 
fra kinoenes og skolenes side at deltakelse (medlemskap) er en frivillig sak. 

HVORDAN BLI MEDLEM? 

Det vises 3 filmer. 

Medlemskortet koster kr. 6,— og gir adgang til alle 3 filmene. 
Medlemskortene selges i kinoenes billettluke når filmene settes opp. I Trond- 
heim selges også medlemskort i kinoenes forsalg, Sentrum kino, for de som 
ønsker å sikre seg medlemskort på forhånd. 

Også lærere kan bli medlemmer av skolekinoen. 

FORELDREKORT 

For foreldre eller andre foresatte som gjerne vil følge barna til kinoen er d< 
adgang til å kjøpe «foreldrekort». Hvert foreldrekort koster kr. 10,— og gir ad- 
gang til de samme filmene. 

PROGRAMUTVALG 

Et programutvalg, oppnevnt av Trondheim skoleråd, godkjenner de filmene 
som skal vises. Elever og lærere både fra ungdomsskolen og barneskolen er 
representert i utvalget. 

VÅRENS PROGRAM 

presenteres på de neste sidene. Forestillingstider m.v. vil bli kunngjort i kino- 
annonsene. Normalt vil forestillingene i Trondheim være kl. 16.30. 


AGATON SAX 


GATON 



Her kommer en svensk tegnefilm om mester- 
detektiven Agaton Sax i Bykoping og hans 
datamaskin «Tenkende August» som utgjør 
en trussel mot enhver forbryter. Mesterdetek- 
tiven Mr. Lispington ved Scotland Yard kom- 
mer i knipe. To skurker som han har arrestert 
rømmer fra sine fengsler. Jakten blir interna- 
sjonal, og det skapes voldsomme forviklin- 
ger ved at forbryterne har hver sin dobbeltgjenger. Og disse dobbeltgjengerne 
er alminnelige, hederlige mennesker, som skal ha seg frabedt å bli arrestert 
flere ganger om dagen av politiet i forskjellige land. Nettet strammes til når 
forbryterne og deres dobbeltgjengere kommer til Bykoping. De førstnevnte vil 
stjele Agatons datamaskin mens de sistnevnte vil ha Agatons hjelp mot poli- 
tiet . . . Her går det ellevilt for seg og spenningen stiger . . . Vent til dere får 
se Agaton Sax gå til aksjon i Bykopings brannbil! 

Spilletid: 1 time 17 minutter. 


Heimdal: Torsdag 25. januar. — Trondheim: Mandag 29. januar— fredag 2. fe- 
bruar. — Rana: Mandag 5.— tirsdag 6. februar. — Steinkjer: Torsdag 
8.— fredag 9. februar. — Orkanger: Tirsdag 13. februar. — Løkken: Torsdag 15. 
februar. — Verran: Onsdag 24. januar. — Ørland: Onsdag 7. mars. 


FAR TIL FIRE 


1 

rrrra rn*tsnnf» av sa «ut * 

Dette er den første «Far til fire»-filmen som 
ble laget. Her er lille Per ennå bare en pjokk i 
4— 5-årsalderen . Han er en hjerteknuser og 
sannhetssier. Med sine kjappe, oppriktige 
svar skaper han latterbølger og kaster et 
skarpt lys over mange voksnes ofte nokså 
merkelige opptreden. Blant de voksne finner 
r, L Mrc V j (j a f ørst 0 g f remst f ar se j Vj enkemann mec j 

bra kontorjobb, men altfor beskjeden når det gjelder å be om lønnspålegg. På 
festdager innfinner gjerne onkel Anders seg, en fyr med sans for spillopper og 
det danske frokostbord. Fru Sejersen er ikke alltid like velkommen. Hun vil 
gjerne prøve å «kapre» far — og det er verken lille Per eller hans søsken begei- 
stret for. Pers søsken, ja det er tvillingparet Ole og Mie i skolealderen, og sto- 
resøster som er hjemme og tar seg av familien og huset. Men som enhver ung 
jente har «Søs» det med å bli brått og alvorlig forelsket — om og om igjen. Fil- 
mene om «Far til fire» ble laget i Danmark i 1950- og 1960-årene. En tegneserie 
av Kaj Engholm, som også blir trykket i endel norske aviser, ga idéen til filme- 


ne. Denne første filmen er i svart/hvitt, men med lille Per i spissen for all mo- 
roa savner en ikke farger. Her er hjertevarme og dansk «lune». 

Spilletid: 1 time 40 minutter. 

Heimdal: Torsdag 8. mars. — Trondheim: Mandag 12.— fredag 16. mars. — Ra- 
na: Mandag 19.— tirsdag 20. mars. — Steinkjer: Torsdag 22.— fredag 23. mars. 
— Orkanger: Tirsdag 27. mars. — Løkken: Torsdag 29. mars. — Verran: Ons- 
dag 4. april. — Ørland: Onsdag 11. april. 


EMIL OG GRISUNGEN 

«Emil og grisungen» er den tredje av filmene 
om den spretne, foretaksomme spilloppma- 
keren Emil. Den kjente svenske forfatterin- 
nen Astrid Lindgren, filmens skaper, behøver 
ingen presentasjon. Hun har skrevet mange 
populære barnebøker som det er blitt laget 
film av. Bare tenk på «Pippi Langstrømpe», 
«Karlsson på taket», «Saltkråkan» eller «Alle 
<Emil og grisungen» tar hun oss med på nye 
eventyr. Handlingen foregår i Skåne på landsbygda i gamle dager. Her opple- 
ver vi basarer og auksjoner med slagsmål og bygdekrangel. Denne gangen har 
Emil en morsom medspiller — en dressert grisunge, som både gir labb, hop- 
per høyde og som sitter på kommando. 

Emil og grisen blir kilden til mange muntre situasjoner. Den snille, godtroende 
faren til Emil er ofte fortvilet over sønnens innfall, og dette resulterer ofte i at 
Emil må sitte i vedskjulet og angre det han har stelt istand. 

På auksjonen er Emil situasjonens herre, og han kjøper både ku, gris og en 
halt høne som er god til å verpe. 

Verre er det når Emil, grisen og hønene smaker på kirsebærene som moren 
har brukt til vinlegning. Da blir det stor røre, og det går rundt for noen og en- 
hver. Det ender med at både Emil og grisen blir innkalt til stedets avholdslosje 
og må avgi avholdsløftet, men først skjer det morsomme og spennende ting. 
Spilletid: 1 time 37 minutter. 

Heimdal: Torsdag 26.april. — Trondheim: Mandag 30. april— fredag 4. mai. — 
Rana: Mandag 7.— tirsdag 8. mai. — Steinkjer: Torsdag 10.— fredag 11. mai. 
— Orkanger: Tirsdag 15. mai. — Løkken: Torsdag 31. mai. — Verran: Onsdag 
25. apri. — Ørland: Onsdag 6. juni. 


ASTRID LINDGRENS 

SRJS-, 

UNGEN 

vi barn i Bakkebygrenda». Med 

